അലയന്സ് എയറിന്റെ ഓഹരികളും കേന്ദ്രം വിറ്റഴിക്കും ന്യൂഡല്ഹി: എയര് ഇന്ത്യയുടെ സ്വകാര്യവത്കരണം വിജയിച്ചതിന്റെ ചുവടുപിടിച്ച് പ്രാദേശിക വിമാനക്കമ്ബനിയായ അലയന്സ് എയറിന്റെ ഓഹരികളും അതിവേഗം വിറ്റഴിക്കാനുള്ള നടപടികള്ക്ക് കേന്ദ്രം തുടക്കമിടുന്നു. എയര് ഇന്ത്യയുടെ കീഴിലായിരുന്ന അലയന്സ് എയറിനെ, ഓഹരി വില്പനയ്ക്ക് മുന്നോടിയായി കേന്ദ്രം സ്വതന്ത്രമാക്കിയിരുന്നു. ടാറ്റയുമായുള്ള കരാറില് ഉള്പ്പെടാത്ത അലയന്സ് എയര്, 14718 കോടി രൂപ മതിക്കുന്ന മറ്റ് ആസ്തികള് എന്നിവ വിറ്റഴിക്കാനുള്ള നടപടികള് ഉടന് തുടങ്ങുമെന്ന് ഡിപ്പാര്ട്ട്മെന്റ് ഒഫ് ഇന്വെസ്റ്റ്മെന്റ് ആന്ഡ് പബ്ളിക് അസറ്റ് മാനേജ്മെന്റ് ദിപം സെക്രട്ടറി തുഹീന് കാന്ത പാണ്ഡേ പറഞ്ഞു. അലയന്സ് എയര് വില്പനയിലൂടെ മാത്രം 2,000 കോടി രൂപ കേന്ദ്രം പ്രതീക്ഷിക്കുന്നു. 61,562 കോടി രൂപയുടെ കടബാദ്ധ്യതയാണ് എയര് ഇന്ത്യയ്ക്കുണ്ടായിരുന്നത്. ഇതില് 15,300 കോടി രൂപ ടാറ്റാ ഗ്രൂപ്പ് ഏറ്റെടുക്കും. ബാക്കി 46,262 കോടി രൂപയുടെ ബാദ്ധ്യത കേന്ദ്രം എയര് ഇന്ത്യ അസറ്റ് ഹോള്ഡിംഗ് പ്രൈവറ്റ് ലിമിറ്റഡ് എ.ഐ.എ.എച്ച്.എല് എന്ന സ്പെഷ്യല് പര്പ്പസ് വെഹിക്കിളിന് എസ്.പി.വി കൈമാറിയിരുന്നു. എയര് ഇന്ത്യയുടെ ഗ്രൗണ്ട് ഹാന്ഡ്ലിംഗ് വിഭാഗമായ എ.ഐ. സാറ്റ്സിന്റെ 50 ശതമാനം ഓഹരികളും വിവിധ കെട്ടിട സമുച്ചയങ്ങളും ഈ എസ്.പി.വിയുടെ കൈവശമാണ്. ഇവ വിറ്റഴിച്ച് കിട്ടുന്ന പണം കടംവീട്ടാനുപയോഗിക്കും. പ്രതിദിനം 20 കോടി രൂപയുടെ നഷ്ടത്തിന് പുറമേ ഇക്വിറ്റിമൂല്യം നെഗറ്റീവ് 32,000 കോടി രൂപയായ പശ്ചാത്തലത്തിലാണ് എയര് ഇന്ത്യയെ വിറ്റൊഴിയാന് കേന്ദ്രം തീരുമാനിച്ചത്. 200910ല് എയര് ഇന്ത്യയ്ക്ക് പ്രവര്ത്തനസഹായമായി 1.10 ലക്ഷം കോടി രൂപയും കേന്ദ്രം നല്കി. ബാദ്ധ്യത കൂടുന്നത് ഒഴിവാക്കുകയും വിറ്റൊഴിയലിന്റെ ലക്ഷ്യമായിരുന്നു. എയര് ഇന്ത്യയുടെ ഉപസ്ഥാപനമായിരുന്ന പ്രാദേശിക വിമാന സര്വീസ് കമ്ബനി. ചെറു നഗരങ്ങളെ തമ്മില് ബന്ധിപ്പിച്ച് സര്വീസ്. 48 നഗരങ്ങളിലേക്കായി സര്വീസ് നടത്തുന്നത് 19 വിമാനങ്ങള്. 201920ല് കുറിച്ചത് 201 കോടി രൂപ അറ്റനഷ്ടം.